Ana Arbizú y Flores

Ana Mateo Arbizú y Flores (Yuscarán, 1825eko irailaren 21a – Tegucigalpa, 1903ko azaroaren 30a), Ana Arbizú de Guardiola izenez ere ezaguna, hondurastar poeta izan zen, herrialdeko lehen emakume poetatzat hartua.

 Bizitza 
Calixto Arbizu Vizcaya eta Santos Floresen alaba, Ana Mateo Arbizú y Flores Yuscaránen jaio zen 1825eko irailaren 21ean. Bere lehen idazlana Tegucigalpan kaleratu zuen 1847an, aitaren heriotzaren omenez. Beste lan bat La Gaceta egunkarian argitaratu zuen 1865ean, bere alaba Gumersinda gogorarazteko.

1856tik 1862ra Hondurasko lehen dama izan zen, José Santos Guardiola senarra presidentea izan baitzen. Anarella Véles historialariaren arabera, berak eta bere senarrak «Honduras identitate argiagoko herrialde hobea egin zuten, ikur nazionalak sortuz». 1862an Guardiola hil zutenez, familiak Comayaguatik alde egin behar izan zuen eta Tegucigalpa hiriburura joan zen bizitzera.

Genoveva Guardiola de Estrada Palma Kubako lehen damaren ama eta Tomás Estrada Palma presidentearen amaginarreba zen.

 Erreferentziak 

 Kanpo estekak 

Kategoria:Hondurasko idazleak
Kategoria:Emakume poetak
Kategoria:Gaztelaniazko idazleak
Kategoria:XIX. mendeko emakume idazleak
Kategoria:XX. mendeko emakume idazleak
Kategoria:Lehen damak